Vold har samarbeidet med flere jazzmusikere. Han brakte tidlig den amerikanske «jazz & poetry»-bevegelsen til Norge, og i 1969 kom han med sin første plate, sammen med Jan Garbareks kvartett. Senere har han gitt ut en serie plater som vokalist med egne dikt i samspill med blant andre Chet Baker, Red Mitchell, Nisse Sandström og Egil Kapstad. Musikalsk spenner platene fra bebop til frijazz, de fleste i samarbeid med produsenten og gitaristen Jon Larsen.